# Csorba

### A Wikipédiából, a szabad lexikonból.

Csorba (szlovákul Štrba, németül Tschirm, lengyelül Szczerba) község Szlovákiában az Eperjesi kerület Poprádi járásában.

## [szerkesztés] Fekvése

Poprádtól 16 km-re nyugatra, a zsolna-poprádi országút déli oldalán fekszik. (é. sz. 49°4′0’’ k. h. 20°4′60’’)

## [szerkesztés] Nevének eredete

Neve azzal van összefüggésben, hogy az Alacsony- és a Magas-Tátra közti törésben – csorbában fekszik.

## [szerkesztés] Története

1280-ban említik először Chorba néven. A település a 13. században keletkezett a Bogomir comes tulajdonában volt erdős területen. Alapítója Hotta soltész környékbeli pásztorokat telepített ide. A későbbiekben Bogomir leszármazottai a Szentiványi, a Szmrecsányi és Bán családok birtoka. Lakói favágók, pásztorok, szénégetők voltak. Később szűcsmestereiről volt híres, fűrészüzem is működött a községben. 1871-től a falu északi részén áthalad a Kassától Csehországba vezető vasútvonal. 1910-ben 1729, túlnyomórészt szlovák lakosa volt. A trianoni békeszerződésig Liptó vármegye Liptóújvári járásához tartozott.

## [szerkesztés] Nevezetességei

- Evangélikus templomát 1784-ben építették.
- Szent András temploma 1884-ben épült a lebontott 13. századi templom helyén.
- Határában a Soldov-dűlőben egykor román stílusú apátság állott, amely a 14. században szűnt meg. A romok a 19. században még látszottak.

## [szerkesztés] Itt született

- 1815. április 25-én Markusovszky Lajos orvos, az MTA tagja.

## [szerkesztés] Külső hivatkozások

- A falu honlapja (szlovák nyelven)
- Községinfó
- Csorba Szlovákia térképén
- Vysoketatry.com

A lap eredeti címe "http://hu.wikipedia.org../../../c/s/o/Csorba.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina